CELEX: C2005/296/02
Language: sl
Date: 2005-11-26 00:00:00
Title: Sodba Sodišča (tretji senat) z dne  22. septembra 2005  v zadevi C-221/03: Komisija Evropskih skupnosti proti Kraljevini Belgiji (Neizpolnitev obveznosti države — Direktiva 91/676/EGS — Nepopoln prenos — Varstvo voda pred onesnaževanjem z nitrati iz kmetijskih virov — Neopredelitev onesnaženih voda oziroma voda, ki bi lahko bile prizadete zaradi onesnaževanja — Nepravilna in nepopolna določitev ranljivih območij — Kodeks dobre kmetijske prakse — Neustreznosti — Delovni program — Neustreznosti in nepopolna uporaba)

26.11.2005   
            
            
               SL
            
            
               Uradni list Evropske unije
            
            
               C 296/1
            
         
      SODBA SODIŠČA
   
   (tretji senat)
   z dne 22. septembra 2005
   v zadevi C-221/03: Komisija Evropskih skupnosti proti Kraljevini Belgiji (1)
   
   (Neizpolnitev obveznosti države - Direktiva 91/676/EGS - Nepopoln prenos - Varstvo voda pred onesnaževanjem z nitrati iz kmetijskih virov - Neopredelitev onesnaženih voda oziroma voda, ki bi lahko bile prizadete zaradi onesnaževanja - Nepravilna in nepopolna določitev ranljivih območij - Kodeks dobre kmetijske prakse - Neustreznosti - Delovni program - Neustreznosti in nepopolna uporaba)
   (2005/C 296/02)
   Jezik postopka: francoščina
   V zadevi C-221/03, Komisija Evropskih skupnosti (zastopniki: G. Valero Jordana skupaj z M. van der Woude in T. Chellingsworth) proti Kraljevini Belgiji (zastopnika: najprej A. Snoecx, nato E. Dominkovits), zaradi tožbe zaradi neizpolnitve obveznosti na podlagi člena 226 ES, vložene 22. maja 2003, je Sodišče (tretji senat), v sestavi A. Rosas, predsednik senata, A. Borg Barthet, S. von Bahr, J. Malenovský in A. Ó. Caoimh (poročevalec), sodniki, generalni pravobranilec: L. A. Geelhoed, sodni tajnik: R. Grass, dne 22. septembra 2005 razglasilo sodbo, katere izrek se glasi:
   
               1)
            
            
               Kraljevina Belgija s tem, da glede:
               
                           —
                        
                        
                           Flamske regije do izteka roka, določenega v obrazloženem mnenju z dne 23. novembra 1998, ni sprejela ukrepov, potrebnih za popolno in pravilno izvedbo člena 4 Direktive Sveta (91/676/EGS) z dne 12. decembra 1991 o varstvu voda pred onesnaževanjem z nitrati iz kmetijskih virov, in s tem, da do izteka roka, določenega v obrazloženem mnenju z dne 9. novembra 1999, ni sprejela ukrepov, potrebnih za popolno in pravilno izvedbo členov 3(1) in (2), 5 in 10 le-te, in
                        
                     
                           —
                        
                        
                           Valonske regije do izteka roka, določenega v obrazloženem mnenju z dne 9. novembra 1999 ni sprejela ukrepov, potrebnih za popolno in pravilno izvedbo členov 3(1) in (2) in 5 te direktive,
                        
                     ni izpolnila obveznosti iz Direktive.
            
         
               2)
            
            
               V delu, v katerem Komisija Evropskih skupnosti v očitkih navaja nove očitke, ki niso navedeni v obrazloženih mnenjih, je tožba nedopustna.
            
         
               3)
            
            
               Del očitka o kršitvi člena 5 Direktive 91/676, branega v povezavi s Prilogo III k njej, po katerem se delovni program Flamske regije le deloma uporablja v tej regiji, zlasti glede največjih količin živinskih gnojil, ki jih je dovoljeno vnesti v tla vsako leto v ranljivih območjih, ni utemeljen.
            
         
               4)
            
            
               Kraljevini Belgiji se naloži plačilo stroškov.
            
         
      (1)  UL C 171, 19.7.2003.